ddrg/super_eurlex huggingface dataset:
42) Στο άρθρο 144, το δεύτερο εδάφιο συμπληρώνεται από την εξής φράση:

"Στην περίπτωση αυτή, η θητεία των μελών της Επιτροπής που διορίζονται σε αντικατάστασή τους, λήγει την ημερομηνία που θα είχε λήξει η θητεία των μελών της Επιτροπής που εξαναγκάσθηκαν σε συλλογική παραίτηση."
ΔΗΛΩΣΗ σχετικά με την εκτίμηση των επιπτώσεων των κοινοτικών μέτρων στο περιβάλλον

Η Συνδιάσκεψη σημειώνει ότι η Επιτροπή στα πλαίσια των προτάσεών της’ και τα κράτη μέλη κατά την εφαρμογή αυτών των προτάσεων’ δεσμεύονται να λαμβάνουν πλήρως υπόψη τις επιπτώσεις τους στο περιβάλλον καθώς και την αρχή της σταθερής και διαρκούς ανάπτυξης.
11992M/PRO/SEBC/08

Συνθήκη για την Ευρωπαϊκή Ένωση - Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας - Κεφάλαιο ΙΙΙ: Οργάνωση του ΕΣΚΤ - Άρθρο 8: Γενική αρχή



Επίσημη Εφημερίδα αριθ. C 191 της 29/07/1992 σ. 0070
Συνθήκη για την Ευρωπαϊκή Ένωση - Τίτλος Ι: Κοινές διατάξεις - Άρθρο Ε



Επίσημη Εφημερίδα αριθ. C 191 της 29/07/1992 σ. 0004



Άρθρο Ε Το Ευρωπαϊκό Κοινοβούλιο, το Συμβούλιο, η Επιτροπή και το Δικαστήριο ασκούν τις αρμοδιότητές τους υπό τους όρους και για τους σκοπούς που προβλέπουν, αφενός μεν, οι διατάξεις των συνθηκών για την ίδρυση των Ευρωπαϊκών Κοινοτήτων και των μεταγενέστερων συνθηκών και πράξεων που τις συμπληρώνουν ή τροποποιούν, αφετέρου δε, οι άλλες διατάξεις της παρούσας συνθήκης.
11986U005

Ενιαία Ευρωπαϊκή Πράξη, Τίτλος ΙΙ - Διατάξεις για την τροποποίηση των συνθηκών για την ίδρυση των Ευρωπαϊκών Κοινοτήτων, Κεφάλαιο Ι: Διατάξεις για την τροποποίηση της συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα, Άρθρο 5



Επίσημη Εφημερίδα αριθ. L 169 της 29/06/1987 σ. 0005
ΕΝΙΑΙΑ ΕΥΡΩΠΑΪΚΗ ΠΡΑΞΗ - Τελική Πράξη - ΔΗΛΩΣΗ ΤΗΣ ΚΥΒΕΡΝΗΣΗΣ ΤΗΣ ΙΡΛΑΝΔΙΑΣ σχετικά με το άρθρο 57 παράγραφος 2 της συνθήκης ΕΟΚ

Η Ιρλανδία, επιβεβαιώνοντας τη συμφωνία της για την ψηφοφορία με ειδική πλειοψηφία στα πλαίσια του άρθρου 57 παράγραφος 2, επιθυμεί να υπενθυμίσει ότι ο ασφαλιστικός τομέας στην Ιρλανδία είναι ιδιαίτερα ευαίσθητος και ότι χρειάστηκε να ληφθούν ιδιαίτερα μέτρα για την προστασία των αντισυμβαλλομένων των ασφαλιστών και τρίτων. Σχετικά με την εναρμόνιση της asvakistij^r νομοθεσίας, η ιρλανδική κυβέρνηση έχει την αντίληψη ότι θα μπορεί να υπολογίζει στην κατανόηση από μέρους της Επιτροπής και των άλλων κρατών μελών της Κοινότητας στην περίπτωση που η Ιρλανδία βρεθεί αργότερα σε κατάσταση που θα αναγκάσει την ιρλανδική κυβέρνηση να προβλέψει ειδικές διατάξεις για την κατάσταση του τομέα αυτού στην Ιρλανδία.
Αρθρο 21

Η συνθήκη ΕΟΚ συμπληρώνεται από τις ακόλουθες διατάξεις:

«Αρθρο 118 Α

1. Τα κράτη μέλη αποδίδουν ιδιαίτερη προσοχή στην προώθηση της καλυτέρευσης, ιδίως, του χώρου της εργασίας, για να προστατεύσουν την ασφάλεια και την υγεία των εργαζομένων, και θέτουν ως στόχο την εναρμόνιση των συνθηκών που υφίστανται σε αυτό τον τομέα μέσα σε μια οπτική προόδου.

2. Για να συμβάλει στην πραγματοποίηση του στόχου που προβλέπεται στην παράγραφο 1, το Συμβούλιο με ειδική πλειοψηφία, κατόπιν προτάσεως της Επιτροπής, σε συνεργασία με το Ευρωπαϊκό Κοινοβούλιο και μετά από διαβούλευση με την Οικονομική και Κοινωνική Επιτροπή, θεσπίζει με οδηγία τις ελάχιστες προδιαγραφές, οι οποίες θα εφαρμοστούν σταδιακά, λαμβάνοντας υπόψη τις συνθήκες και τις τεχνικές ρυθμίσεις που υφίστανται σε κάθε κράτος μέλος.

Στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρών και μεσαίων επιχειρήσεων.

3. Οι διατάξεις που θεσπίζονται δυνάμει του παρόντος άρθρου δεν εμποδίζουν κάθε κράτος μέλος να διατηρήσει και να καθιερώσει αυστηρότερα μέτρα προστασίας των συνθηκών εργασίας, τα οποία δεν αντίκεινται στην παρούσα συνθήκη.»
11985I002

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος πρώτο: Οι αρχές, Άρθρο 2



Επίσημη Εφημερίδα αριθ. L 302 της 15/11/1985 σ. 0023
Αρθρο 14

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Το άρθρο 148 παράγραφος 2 της συνθήκης ΕΟΚ και το άρθρο 118 παράγραφος 2 της συνθήκης ΕΚΑΕ αντικαθίστανται ως εξής:

«2. Όταν το Συμβούλιο αποφασίζει με ειδική πλειοψηφία, οι ψήφοι των μελών του σταθμίζονται ως εξής:

Βέλγιο // 5

Δανία // 3

Γερμανία // 10

Ελλάδα // 5

Ισπανία // 8

Γαλλία // 10

Ιρλανδία // 3

Ιταλία // 10

Λουξεμβούργο // 2

Κάτω Χώρες // 5

Πορτογαλία // 5

Ηνωμένο Βασίλειο // 10

Για να αποφασίσει το Συμβούλιο απαιτούνται τουλάχιστον:

- 54 ψήφοι, όταν κατά την παρούσα συνθήκη το Συμβούλιο αποφασίζει μετά από πρόταση της Επιτροπής,

- 54 ψήφοι, που περιλαμβάνουν τις ψήφους οκτώ τουλάχιστον μελών, στις άλλες περιπτώσεις.»
Αρθρο 96 (1)ΣΗΜΕΙΩΣΗ ΤΩΝ ΕΚΔΟΤΩΝ: Με τον κανονισμό (ΕΟΚ) αριθ. 1455/86 του Συμβουλίου της 13ης Μαΐου 1986 (ΕΕ αριθ. L 133 της 21. 5. 1986) για την προσαρμογή των άρθρων 96 και 294 της Πράξης Προσχωρήσεως της Ισπανίας και της Πορτογαλίας, διευκρινίστηκε ότι κάθε φορά που γίνεται μνεία των όρων «κατώφλιο(α) εγγύησης» εννοείται «εγγυημένη(ες) μέγιστη(ες) ποσότητα(ες)».

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Κατά τις περιόδους εμπορίας 1986/87 μέχρι 1994/95, ορίζονται ειδικά κατώφλια εγγύησης για τους κραμβόσπορους και γογγυλόσπορους, καθώς και για τους ηλιόσπορους που παράγονται στην Ισπανία.

Τα ειδικά αυτά κατώφλια εγγύησης ορίζονται με κριτήρια όντως ανάλογα προς τα κριτήρια ορισμού των κατωφλίων εγγύησης στην Κοινότητα στην παρούσα της σύνθεση, λαμβάνοντας υπόψη τη μεγαλύτερη παραγωγή που διαπιστώθηκε κατά τη διάρκεια μιας από τις περιόδους εμπορίας 1982/83, 1983/84 και 1984/85.

Σε περίπτωση υπέρβασης ενός ειδικού κατωφλίου εγγύησης, οι ποινές συνυπευθυνότητας εφαρμόζονται με τρόπο ανάλογο προς τον τρόπο που εφαρμόζεται στην Κοινότητα στην παρούσα της σύνθεση και με το ίδιο ανώτατο όριο.
Αρθρο 134

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Για την υλοποίηση των γενικών στόχων, η Επιτροπή, σε στενή συνεργασία με τις ισπανικές αρχές, επεξεργάζεται κατά τη διάρκεια της ενδιάμεσης περιόδου ένα πρόγραμμα δράσης.

2. Στη συνέχεια, η Επιτροπή θα παρακολουθεί προσεκτικά την εξέλιξη της κατάστασης στην Ισπανία υπό το φως:

- της προόδου στην υλοποίηση των στόχων που έχουν τεθεί,

- των αποτελεσμάτων που έχουν επιτευχθεί από την εφαρμογή οριζοντίων ή ειδικών διαρθρωτικών μέτρων.

3. Η Επιτροπή εκφράζει τη γνώμη της σχετικά με την εξέλιξη αυτή σε εκθέσεις που διαβιβάζει στο Συμβούλιο:

- στο τέλος της ενδιάμεσης περιόδου προκειμένου να προβεί σε απολογισμό της εξέλιξης πριν από την ημερομηνία προσχώρησης,

- σε εύθετο χρόνο πριν από το τέλος του τέταρτου έτους μετά την προσχώρηση,

- κάθε άλλη χρονική στιγμή την οποία κρίνει χρήσιμη ή αναγκαία.

4. Λαμβάνοντας ιδίως υπόψη τις αποφάσεις του Συμβουλίου για τις εκθέσεις που αναφέρονται στην παράγραφο 3, η Επιτροπή μπορεί να διατυπώσει, εφόσον είναι αναγκαίο, συστάσεις προς το Βασίλειο της Ισπανίας όσον αφορά τις ενέργειες που θα έπρεπε να αναληφθούν για την υλοποίηση των εν λόγω στόχων.
11985IN18

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Παράρτημα XVIΙΙ: Πίνακας προβλεπόμενος στο άρθρο 200 της Πράξης προσχωρήσεως



Επίσημη Εφημερίδα αριθ. L 302 της 15/11/1985 σ. 0303
11985I054

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος τέταρτο: Τα μεταβατικά μέτρα, Τίτλος ΙΙ: Τα μεταβατικά μέτρα που αφορούν την Ισπανία, Κεφάλαιο 1: Η ελεύθερη κυκλοφορία των εμπορευμάτων, Τμήμα IV: Συναλλαγές μεταξύ του Βασιλείου της Ισπανίας και της Πορτογαλικής Δημοκρατίας, Άρθρο 54



Επίσημη Εφημερίδα αριθ. L 302 της 15/11/1985 σ. 0035
Αρθρο 48

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Με την επιφύλαξη των παραγράφων 2 και 3 του παρόντος άρθρου και λαμβάνοντας υπόψη το άρθρο 90 παράγραφος 2 της συνθήκης ΕΟΚ, το Βασίλειο της Ισπανίας διαρρυθμίζει προοδευτικά, από την 1η Ιανουαρίου 1986, τα κρατικά μονοπώλια εμπορικού χαρακτήρα κατά την έννοια του άρθρου 37 παράγραφος 1 της συνθήκης ΕΟΚ, κατά τρόπο ώστε, το αργότερο μέχρι τις 31 Δεκεμβρίου 1991, να αποκλείεται οποιαδήποτε διάκριση μεταξύ των υπηκόων των κρατών μελών ως προς τους όρους εφοδιασμού και διάθεσης.

Τα παρόντα κράτη μέλη αναλαμβάνουν έναντι του Βασιλείου της Ισπανίας ισοδύναμες υποχρεώσεις.

Η Επιτροπή προβαίνει σε συστάσεις για τον τρόπο και το ρυθμό σύμφωνα με τους οποίους πρέπει να πραγματοποιηθεί η προσαρμογή· εξυπακούεται ότι ο τρόπος και ο ρυθμός αυτός πρέπει να είναι ίδιοι για το Βασίλειο της Ισπανίας και για τα παρόντα κράτη μέλη.

2. Το Βασίλειο της Ισπανίας καταργεί, από την 1η Ιανουαρίου 1986, το σύνολο των apojkeistij~m δικαιωμάτων εξαγωγής.

3. Όσον αφορά τα προϊόντα που περιλαμβάνονται στον πίνακα του παραρτήματος V, τα αποκλειστικά δικαιώματα εισαγωγής καταργούνται το αργότερο στις 31 Δεκεμβρίου 1991. Η κατάργηση των αποκλειστικών δικαιωμάτων πραγματοποιείται με το προοδευτικό άνοιγμα, από την 1η Ιανουαρίου 1986, ποσοστώσεων κατά την εισαγωγή προϊόντων προέλευσης των παρόντων κρατών μελών. Το ύψος των ποσοστώσεων για το έτος 1986 αναγράφεται στον ανωτέρω πίνακα.

Το Βασίλειο της Ισπανίας αυξάνει το ύψος των ποσοστώσεων με τις προϋποθέσεις του παραρτήματος που αναφέρεται στο πρώτο εδάφιο.

Οι αυξήσεις, εκφρασμένες σε ποσοστά, προστίθενται σε κάθε ποσόστωση και η επόμενη αύξηση υπολογίζεται επί του συνολικού αριθμού που προκύπτει.

Οι ποσοστώσεις που αναφέρονται στο πρώτο εδάφιο είναι ανοιχτές για όλους τους φορείς χωρίς περιορισμούς, τα δε προϊόντα που εισάγονται στο πλαίσιο των ποσοστώσεων δεν μπορούν να υπαχθούν, στην Ισπανία, σε αποκλειστικά δικαιώματα εμπορίας στο επίπεδο του χονδρικού εμπορίου· όσον αφορά τη λιανική πώληση ορισμένων προϊόντων εισαγομένων υπό ποσόστωση, η διάθεση των προϊόντων αυτών στους καταναλωτές πρέπει να εξασφαλίζεται κατά τρόπο ο οποίος να μην δημιουργεί διακρίσεις.

4. Η διαρρύθμιση του μονοπωλίου των προϊόντων που περιλαμβάνονται στον πίνακα του παραρτήματος VI μπορεί να μην επηρεάσει τη λειτουργία του ισπανικού μονοπωλίου πετρελαίου έναντι των τρίτων χωρών. Το μονοπώλιο αυτό μπορεί να συνεχίσει να καθορίζει την καταγωγή και τους όρους για την απόκτηση μεριδίου των εισαγωγών ακατέργαστου πετρελαίου, προέλευσης τρίτων χωρών, που απαιτούνται για να εξασφαλιστεί ο εφοδιασμός της ισπανικής αγοράς, τηρώντας τις διατάξεις της συνθήκης ΕΟΚ και ιδίως τις διατάξεις που αφορούν την ελεύθερη κυκλοφορία, οι οποίες περιέχονται στα άρθρα 30 και 37 της αυτής συνθήκης.
Αρθρο 84

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Μέχρι την 31η Δεκεμβρίου 1989, καθορίζεται, κατά τη σύνταξη του χρονοδιαγράμματος που προβλέπεται στο άρθρο 83, μια ποσότητα «στόχου» για τις εισαγωγές στην Ισπανία:

- των προϊόντων που αναφέρονται στο άρθρο 81 παράγραφος 2 στοιχείο β) ββ), με την εξαίρεση των προϊόντων που υπάγονται στην κλάση ex 04.02 του Κοινού Δασμολογίου.

- των προϊόντων που αναφέρονται στο άρθρο 81 παράγραφος 2 στοιχείο β) δδ).

2. Η ποσότητα «στόχου» που ισχύει για το έτος 1986 και η αύξησή της για κάθε μία από τα τρία επόμενα έτη σε σχέση με το προηγούμενο έτος είναι:

>ΘΕΣΗ ΠΙΝΑΚΑ>

Μπορεί να αποφασιστεί, κατά τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 για την κοινή οργάνωση των αγορών στον τομέα του γάλακτος και των γαλακτοκομικών προϊόντων ή, ανάλογα με την περίπτωση, στα αντίστοιχα άρθρα των άλλων σχετικών κοινών οργανώσεων, ότι οι ποσότητες «στόχου» που αναφέρονται παραπάνω θα εκφράζονται σύμφωνα με τις απαιτήσεις κάθε σχετικής κοινής οργάνωσης των αγορών, λαμβάνοντας υπόψη τις λεπτομέρειες σύνταξης του ισολογισμού προβλέψεων που αναφέρεται στο άρθρο 83.

3. Εφόσον χρειαστεί, πραγματοποιείται, κατά περίπτωση, σύμφωνα με τη διαδικασία που αναφέρεται στην παράγραφο 2, κατανομή των ποσοτήτων «στόχου» που αναφέρονται ανωτέρω μεταξύ των διαφόρων προϊόντων.

4. Κατά τη διάρκεια της σχετικής περιόδου, μπορεί να γίνει υπέρβαση της ποσότητας «στόχου» μόνον αν αυτό αποφασιστεί, σύμφωνα με τη διαδικασία που προβλέπεται στην παράγραφο 2.

Κατά τη λήψη αυτής της απόφασης λαμβάνεται ιδίως υπόψη, υπό το φως του ισολογισμού προβλέψεων του σχετικού προϊόντος, η εξέλιξη της ισπανικής εσωτερικής ζήτησης, καθώς και η ανάπτυξη των τιμών της αγοράς στην Ισπανία.
ΠΑΡΑΡΤΗΜΑ XXXVI - Πίνακας προβλεπόμενος στο άρθρο 395 της πράξης προσχωρήσεως - Ι. ΔΙΚΑΙΩΜΑ ΕΓΚΑΤΑΣΤΑΣΕΩΣ ΚΑΙ ΕΛΕΥΘΕΡΗ ΠΑΡΟΧΗ ΥΠΗΡΕΣΙΩΝ

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Οδηγία 63/607/ΕΟΚ του Συμβουλίου της 15ης Οκτωβρίου 1963 (ΕΕ αριθ. 159 της 2.11.1963, σ. 2661/63):

Πορτογαλία: 1η Ιανουαρίου 1991.

2. Δεύτερη οδηγία 65/264/ΕΟΚ του Συμβουλίου της 13ης Μαΐου 1965 (ΕΕ αριθ. 85 της 19.5.1965, σ. 1437/65):

Πορτογαλία: 1η Ιανουαρίου 1991.

3. Οδηγία 68/369/ΕΟΚ του Συμβουλίου της 15ης Οκτωβρίου 1968 (ΕΕ αριθ. L 260 της 22.10.1968, σ. 22), όπως τροποποιήθηκε από την πράξη προσχωρήσεως του 1972 (ΕΕ αριθ. L 73 της 27.3.1972, σ. 14):

Πορτογαλία: 1η Ιανουαρίου 1991.

4. Οδηγία 70/451/ΕΟΚ του Συμβουλίου της 29ης Σεπτεμβρίου 1970 (ΕΕ αριθ. L 218 της 3.10.1970, σ. 37), όπως τροποποιήθηκε από την πράξη προσχωρήσεως του 1972 (ΕΕ αριθ. L 73 της 27.3.1972, σ. 14):

Πορτογαλία: 1η Ιανουαρίου 1991.

5. Οδηγία 78/686/ΕΟΚ του Συμβουλίου της 25ης Ιουλίου 1978 (ΕΕ αριθ. L 233 της 24.8.1978, σ. 1):

Ισπανία: 1η Ιανουαρίου 1991.
ΠΑΡΑΡΤΗΜΑ Ι - Πίνακας προβλεπόμενος στο άρθρο 26 της πράξης προσχώρησης - ΙΙ. ΔΙΚΑΙΩΜΑ ΕΓΚΑΤΑΣΤΑΣΕΩΣ ΚΑΙ ΕΛΕΥΘΕΡΗ ΠΑΡΟΧΗ ΥΠΗΡΕΣΙΩΝ - α) Εμπορικές και διαμεσολαβητικές δραστηριότητες

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Οδηγία 64/224/ΕΟΚ του Συμβουλίου της 25ης Φεβρουαρίου 1964 (ΕΕ αριθ. 56 της 4.4.1964, σ. 869/64), όπως τροποποιήθηκε από την:

- πράξη προσχωρήσεως του 1972 (ΕΕ αριθ. L 73 της 27.3.1972, σ. 14),

- πράξη προσχωρήσεως του 1979 (ΕΕ αριθ. L 291 της 19.11.1979, σ. 17),

Στον πίνακα που παρατίθεται στο τέλος του άρθρου 3,

προστίθεται:

«Στην Ισπανία

Για τους μη μισθωτούς // Για τους μισθωτούς

Agente comercial // Representante de

Comisionista // Comercio

Agente exclusivista // Viajante de Comercio

Asentador

Στην Πορτογαλία:

Agente comercial // Caixeiro viajante

Corretor // Caixeiro de praηa

Comisαrio // Representates comerciais».

Vendedor em leilυes
ΠΑΡΑΡΤΗΜΑ ΙΙ - Πίνακας προβλεπόμενος στο άρθρο 27 της πράξης προσχωρήσεως - VII. ΕΝΕΡΓΕΙΑ

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Απόφαση 73/287/ΕΚΑΧ της Επιτροπής της 25ης Ιουλίου 1973 (ΕΕ αριθ. L 259 της 15.9.1973, σ. 36), όπως τροποποιήθηκε από την:

- απόφαση αριθ. 2963/76/ΕΚΑΧ της Επιτροπής της 1ης Δεκεμβρίου 1976 (ΕΕ αριθ. L 338 της 7.12.1976, σ. 19 και L 346 της 26.12.1976, σ. 26),

- απόφαση αριθ. 751/77/ΕΚΑΧ της Επιτροπής της 12ης Απριλίου 1977 (ΕΕ αριθ. L 91 της 13.4.1977, σ. 7),

- απόφαση αριθ. 1613/77/ΕΚΑΧ της Επιτροπής της 15ης Ιουλίου 1977 (ΕΕ αριθ. L 180 της 20.7.1977, σ. 8),

- απόφαση αριθ. 3058/79/ΕΚΑΧ της Επιτροπής της 19ης Δεκεμβρίου 1979 (ΕΕ αριθ. L 344 της 31.12.1979, σ. 1),

- απόφαση αριθ. 896/82/ΕΚΑΧ της Επιτροπής της 20ής Απριλίου 1982 (ΕΕ αριθ. L 106 της 21.4.1982, σ. 5),

- απόφαση αριθ. 759/84/ΕΚΑΧ της Επιτροπής της 23ης Μαρτίου 1984 (ΕΕ αριθ. L 80 της 24.3.1984, σ. 14).

Το άρθρο 7 για το ειδικό ταμείο κοινοτικής χρηματοδότησης των ενισχύσεων για τη διάθεση της παραγωγής πρέπει, ενδεχομένως, να προσαρμοστεί για να ληφθεί υπόψη η συμμετοχή των νέων κρατών μελών.

2. Απόφαση αριθ. 2514/76/ΕΚΑΧ της Επιτροπής της 30ής Σεπτεμβρίου 1976 (ΕΕ αριθ. L 292 της 23.10.1976, σ. 1).

Τα παραρτήματα πρέπει να συμπληρωθούν με την εισαγωγή ανάλογων συμπληρωματικών εντύπων για τις ανακοινώσεις που θα πρέπει να γίνονται από τα νέα κράτη μέλη.
Αρθρο 82

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Συνιστάται επιτροπή ad hoc, η οποία αποτελείται από εκπροσώπους των κρατών μελών και προεδρεύεται από τον εκπρόσωπο της Επιτροπής.

2. Στο πλαίσιο της επιτροπής ad hoc,οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης ΕΟΚ. Ο πρόεδρος δεν λαμβάνει μέρος στην ψηφοφορία.

3. Σε περίπτωση αναφοράς στη διαδικασία του παρόντος άρθρου, η επιτροπή ad hoc συγκαλείται χωρίς καθυστέρηση από τον πρόεδρό της, είτε με δική του πρωτοβουλία είτε με αίτηση ενός κράτους μέλους.

4. Ο εκπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά μέσα σε προθεσμία την οποία μπορεί να ορίσει ο πρόεδρος ανάλογα με τον επείγοντα χαρακτήρα των εξεταζομένων θεμάτων. Η επιτροπή αποφασίζει με πλειοψηφία 54 ψήφων.

5. Η Επιτροπή θεσπίζει τα μέτρα και τα θέτει αμέσως σε εφαρμογή, εφόσον είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει αμέσως στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.

Αν, κατά τη λήξη προθεσμίας ενός μηνός από την υποβολή της πρότασης, το Συμβούλιο δεν έχει αποφανθεί, η Επιτροπή λαμβάνει τα προτεινόμενα μέτρα και τα θέτει αμέσως σε εφαρμογή, εκτός αν το Συμβούλιο καταψηφίσει, με απλή πλειοψηφία, τα μέτρα αυτά.
ΤΕΛΙΚΗ ΠΡΑΞΗ - Κοινή δήλωση για τις επιπτώσεις στις συναλλαγές με τα άλλα κράτη μέλη των εθνικών ενισχύσεων που διατηρεί μεταβατικώς το Βασίλειο της Ισπανίας

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Αν, κατ’ εφαρμογή του άρθρου 80 της πράξης προσχώρησης, επιτραπεί στο Βασίλειο της Ισπανίας να διατηρήσει μεταβατικώς και με προοδευτική μείωση μια εθνική ενίσχυση, οι συγκεκριμένοι τρόποι εφαρμογής που αποσκοπούν στο να εξασφαλιστεί η ισότητα πρόσβασης στην ισπανική αγορά θα καθοριστούν μόνο αν η χορήγηση αυτής της εθνικής ενίσχυσης έχει ως συνέπεια να τροποποιηθούν πραγματικά στην ισπανική αγορά οι όροι ανταγωνισμού μεταξύ των εγχωρίων προϊόντων και των εισαγομένων προϊόντων προελεύσεως των άλλων κρατών μελών.
11985I027

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Μέρος τρίτο: Οι προσαρμογές των πράξεων των οργάνων, Άρθρο 27



Επίσημη Εφημερίδα αριθ. L 302 της 15/11/1985 σ. 0028
Αρθρο 12

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Το άρθρο 28 της συνθήκης ΕΚΑΧ αντικαθίσταται ως εξής:

«Αρθρο 28

Όταν η Ανωτάτη Αρχή ζητεί τη γνώμη του Συμβουλίου, τούτο εξετάζει το θέμα χωρίς κατ’ ανάγκη να προβεί σε ψηφοφορία. Τα πρακτικά των διασκέψεων διαβιβάζονται στην Ανωτάτη Αρχή.

Στην περίπτωση που η παρούσα συνθήκη απαιτεί τη σύμφωνη γνώμη του Συμβουλίου, η γνώμη του θεωρείται δοθείσα, αν η πρόταση που υποβάλλεται από την Ανώτατη Αρχή συγκεντρώνει τη συμφωνία:

- της απόλυτης πλειοψηφίας των αντιπροσώπων των κρατών μελών, συμπεριλαμβανομένων των ψήφων των αντιπροσώπων δύο κρατών μελών, κάθε ένα από τα οποία πραγματοποιεί τουλάχιστον ένα ένατο της ολικής αξίας της παραγωγής άνθρακα και χάλυβα της Κοινότητας, ή

- σε περίπτωση ισοψηφίας και εφόσον η Ανωτάτη Αρχή διατηρεί την πρότασή της μετά από δεύτερη διάσκεψη, των αντιπροσώπων τριών κρατών μελών, κάθε ένα από τα οποία πραγματοποιεί τουλάχιστον ένα ένατο της ολικής αξίας της παραγωγής άνθρακα και χάλυβα της Κοινότητας.

Στην περίπτωση που η παρούσα συνθήκη απαιτεί ομόφωνη απόφαση ή ομόφωνη σύμφωνη γνώμη, για τη λήψη τους απαιτούνται οι ψήφοι όλων των μελών του Συμβουλίου. Για την εφαρμογή πάντως των άρθρων 21, 32, 32α, 78ε, 78 της παρούσας συνθήκης και των άρθρων 16, 20 τρίτο εδάφιο, 28 πέμπτο εδάφιο και 44 του πρωτοκόλλου για τον οργανισμό του Δικαστηρίου, οι αποχές παρόντων ή αντιπροσωπευομένων μελών δεν εμποδίζουν το Συμβούλιο να αποφασίζει, όταν απαιτείται ομοφωνία.

Οι αποφάσεις του Συμβουλίου, εκτός από εκείνες για τις οποίες απαιτείται ειδική πλειοψηφία ή ομοφωνία, λαμβάνονται με την πλειοψηφία των μελών του· η πλειοψηφία αυτή θεωρείται ότι επιτυγχάνεται αν περιλαμβάνει την απόλυτη πλειοψηφία των αντιπροσώπων των κρατών μελών, συμπεριλαμβανομένων των ψήφων των αντιπροσώπων δύο κρατών μελών, κάθε ένα από τα οποία πραγματοποιεί τουλάχιστον το ένα ένατο της ολικής αξίας της παραγωγής άνθρακα και χάλυβα της Κοινότητας. Για την εφαρμογή πάντως των διατάξεων των άρθρων 78, 78β και 78ε της παρούσας συνθήκης, οι οποίες απαιτούν ειδική πλειοψηφία, οι ψήφοι των μελών του Συμβουλίου σταθμίζονται ως εξής:

Βέλγιο // 5

Δανία // 3

Γερμανία // 10

Ελλάδα // 5

Ισπανία // 8

Γαλλία // 10

Ιρλανδία // 3

Ιταλία // 10

Λουξεμβούργο // 2

Κάτω Χώρες // 5

Πορτογαλία // 5

Ηνωμένο Βασίλειο // 10

Για να αποφασίσει το Συμβούλιο απαιτούνται τουλάχιστον 54 ψήφοι, που περιλαμβάνουν τις ψήφους οκτώ τουλάχιστον μελών.

Σε περίπτωση ψηφοφορίας, κάθε μέλος του Συμβουλίου μπορεί να αντιπροσωπεύει ένα μόνο από τα λοιπά μέλη.

Το Συμβούλιο επικοινωνεί με τα κράτη μέλη μέσω του προέδρου του.

Οι αποφάσεις του Συμβουλίου δημοσιεύονται κατά τους όρους που καθορίζονται από αυτό.»
ΤΕΛΙΚΗ ΠΡΑΞΗ - Κοινή δήλωση για τον οίνο στην Πορτογαλία

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

Πριν από το τέλος του δεύτερου σταδίου:

1. όσον αφορά το καθεστώς που εφαρμόζεται για τις αμπέλους που επιτρέπονται προσωρινά στην Πορτογαλία το οποίο αναφέρεται στο άρθρο 340, η Επιτροπή εξετάζει την κατάσταση λαμβάνοντας υπόψη τα αποτελέσματα που έχουν επιτευχθεί. Το Συμβούλιο, με ειδική πλειοψηφία, μετά από πρόταση της Επιτροπής, αποφασίζει ενδεχομένως τα αναγκαία μέτρα

2. όσον αφορά τους οίνους που παράγονται στην περιοχή του «vinho verde» και αναφέρονται στο άρθρο 341, το Συμβούλιο, με ειδική πλειοψηφία, μετά από πρόταση της Επιτροπής, καθορίζει το καθεστώς που εφαρμόζεται για τους οίνους αυτούς.
Αρθρο 242

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Τα χορηγούμενα εξισωτικά ποσά χρηματοδοτούνται από την Κοινότητα μέσω του τμήματος Εγγυήσεων του Euqypazjo} Γεωργικού Ταμείου Προσανατολισμού και Εγγυήσεων.

2. Οι δαπάνες στις οποίες θα προβεί η Πορτογαλική Δημοκρατία για την παρέμβαση στην εσωτερική αγορά της και τη χορήγηση επιστροφών ή επιδοτήσεων κατά την εξαγωγή προς τις τρίτες χώρες και τα άλλα κράτη μέλη παραμένουν εθνικές μέχρι το τέλος του πρώτου σταδίου για τα προϊόντα που αναφέρονται στο άρθρο 259.

Από το δεύτερο στάδιο, οι δαπάνες για την παρέμβαση στην πορτογαλική εσωτερική αγορά και τη χορήγηση επιστροφών κατά την εξαγωγή προς τις τρίτες χώρες χρηματοδοτούνται από την Κοινότητα μέσω του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων.